Sidste udkald til vinter-OL
SIDSTE UDKALD til vinter-OL 2006
Blade, der ønsker akkreditering til vinter-OL i Torino i februar 2006 SKAL søge akkreditering NU.
SIDSTE FRIST er 20. november i år - altså om fem dage!
Ansøgning sendes til Eline Andersen, DIF/DOK - skriftligt.
Danmark har fået tildelt akkreditering til:
6 journalister (E)
2 fotografer (EP)
Danske Sportsjournalister fordeler akkrediteringerne til de interesserede medier. I første omgang drejer det sig således om at få fordelt antallet af akkrediteringer til medierne. Sidenhen skal der sættes navne på de enkelte akkrediteringer.
Til legene i Salt Lake 2002 fik vi tildelt 10 E og 3 EP, men brugte kun 8 E og 1 EP. Vores annuleringer af akkrediteringer kom meget sent. Det er muligvis grunden til den nedsatte kvote.
Vi skal derfor bede Jer om at betragte ønsker som bindende, for at vi ikke igen i sidste øjeblik må annulere akkrediteringer.
Tilbagemelding altså senest den 20. november 2004 .
Den 21. november vil Danske Sportsjournalister og DIF/DOK fordele akkrediteringerne, som derefter meddeles ansøgerne. Frem til den 1. december er der mulighed for at gøre indsigelser/argumenter. Derefter vil den endelige fordeling af akkreditering ske på bestyrelsesmødet i DS den 1.12.
De akkrediterede blade vil straks efter 1. december få press by number-formularer, der skal udfyldes og returneres til DIF, der videresender samlet til organisationskomiteen i Torino..
I alt er der 2800 E-akkrediteringer til legene, som afvikles fra den 10.-26.februar 2006 i Torino, Italien.
Vi er godt klar over, at evt. dansk deltagelse i ishockey først afgøres i februar 2005, men vi bliver desværre nødt til at lave fordelingen og melde det tilbage til organisationskomiteen inden denne afklaring.
Tilbagemelding til Eline Andersen, OL/Webmaster, DIF. ea@dif.dk. Tlf 43 26 20 26.
og Steen Ankerdal, DS, tlf 4033 5558